als_Latn dik_Latn ron_Latn
Përkrahje nga Banka Botërore
Banka Botërore konfirmon përkrahjen e mëtejshme për projektet zhvillimore në Kosovë.
Politiko
E Premte, 13 Mars 2015 | 11:30
0 Komente.
Zëvendëspresidentja Rajonale e Bankës Botërore, Laura Tuck, konfirmon përkrahjen pëer projektet zhvillimore në Kosovë.
Tuck, e cila po qëndron në Kosovë, është pritur, sot, nga Kryeministri i Kosovës Isa Mustafa.
“Kryeministri i Republikës së Kosovës, Isa Mustafa, priti të premten në takim zëvendëspresidenten rajonale të Bankës Botërore (BB), Laura Tuck, e shoqëruar nga drejtoresha Rajonale e BB-së, Ellen Goldstein, dhe menaxheri i BB-së për Kosovë, Jan-Peter Olters.
Gjatë takimit, u bisedua për bashkëpunimin dhe mbështetjen e mëtejshme të Kosovës nga Banka Botërore”.
“Kryeministri Mustafa e njoftoi zëvendëspresidenten Tuck për progresin në Kosovë si dhe prioritetet e Programit të Qeverisë së Kosovës”.
Siç thuhet në njoftimin e Qeverisë së Kosovës, Mustafa falënderoi Bankën Botërore për përkrahjen e ofruar përmes projekteve të ndryshme, përfshirë ato në zhvillimin e sektorit të energjisë në Kosovë.
“Kryeministri Mustafa po ashtu shprehu fokusimin e Qeverisë së Kosovës në zhvillimin ekonomik të vendit, hapjen e vendeve të reja të punës, forcimin e shtetit ligjor, proceset integruese evropiane si dhe reformat në shëndetësi, në arsim e në shumë fusha të tjera të jetës”.
“Zëvendëspresidentja Rajonale e Bankës Botërore, Laura Tuck, vlerësoi bashkëpunimin ndërmjet Kosovës dhe Bankës Botërore, duke konfirmuar përkrahjen e mëtejshme për projektet zhvillimore në Kosovë”.
“Zëvendëspresidentja Tuck poashtu u interesuar për Programin Qeveritar të Kosovës dhe për implementimin e tij”, thuhet në njoftimin e Qeverisë së Kosovës.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn